[Video] Só lyk ŉ dapper muisFoto: Skermskoot uit die video ŉ Ma sal berge versit om haar kind te beskerm en blykbaar is dit ook die geval met rotte. ŉ Video wat die ronde op sosiale media doen, wys hoe ŉ rot verwoed ŉ slang aanvat toe die slang met die rot se kleintjie in sy bek probeer wegseil. Die video, van ongeveer 53 sekondes, is deur Rojas Montecinos Envy op Facebook gelaai saam met die onderskrif: “Vandag toe ek op pad huis toe is, het ek gesien hoe ongelooflik die liefde tussen ŉ ma en haar kind kan wees.” Die video wys hoe die ma-rot die slang aan sy stert gryp totdat die slang die kleintjie los en in die gras in probeer vlug. Die rot het dit nie daar gelaat nie en het selfs die slang agterna gesit. Dis nie bekend watter slang dit was of waar die video geneem is nie, maar dit lyk of die kleintjie darem nie te erg beseer is nie. Daardie slang sal twee keer dink voor hy weer ŉ rot aanvat… https://youtu.be/FwtwNjLkfDU